Krvný tlak a pulz
Dobrývečer ja mam krvny tlak125/68 a    pulz mam 87 že či je to dobrý tlakdakujem
Dobrý deň,
ďakujeme za Vašu otázku.
Krvný tlak je tlak cirkulujúcej krvi vyvíjaný na steny ciev. Je vyjadrený dvoma hodnotami, a to systolickým (vyššia hodnota) a diastolickým (nižšia hodnota) tlakom. Za normálny krvný tlak sa považujú hodnoty do 120/80 mmHg. O hypertenzii alebo vysokom krvnom tlaku môžeme hovoriť vtedy, ak hodnoty krvného tlaku trvale prevyšujú 140/90 mmHg. Hypotenzia alebo nízky krvný tlak sa najčastejšie definuje ako akákoľvek hodnota tlaku nižšia ako 90/60 mmHg.
Srdcová frekvencia (pulz) znamená počet úderov srdca za jednu minútu. Ideálna hodnota pokojového pulzu u zdravého dospelého človeka sa pohybuje medzi 60 až 90 úderov za minútu. Pokojový tep okolo 100 úderov za minútu sa považuje za zvýšený.
Hodnoty Vášho krvného tlaku a tepu sú teda v norme.
Prajem pekný zvyšok dňa.
S pozdravom
PharmDr. Veronika Kiabová